CELEX: 32017R0209
Language: et
Date: 2017-02-02 00:00:00
Title: Komisjoni rakendusmäärus (EL) 2017/209, 2. veebruar 2017, teatavate kaupade klassifitseerimise kohta kombineeritud nomenklatuuris

8.2.2017   
               
               
                  ET
               
               
                  Euroopa Liidu Teataja
               
               
                  L 33/16
               
            KOMISJONI RAKENDUSMÄÄRUS (EL) 2017/209,
      2. veebruar 2017,
      teatavate kaupade klassifitseerimise kohta kombineeritud nomenklatuuris
      EUROOPA KOMISJON,
      võttes arvesse Euroopa Liidu toimimise lepingut,
      võttes arvesse Euroopa Parlamendi ja nõukogu 9. oktoobri 2013. aasta määrust (EL) nr 952/2013, millega kehtestatakse liidu tolliseadustik, (1) eriti selle artikli 57 lõiget 4 ja artikli 58 lõiget 2,
      ning arvestades järgmist:
      
                  (1)
               
               
                  Nõukogu määrusele (EMÜ) nr 2658/87 (2) lisatud kombineeritud nomenklatuuri ühetaolise kohaldamise tagamiseks on vaja vastu võtta meetmed, mis käsitlevad käesoleva määruse lisas osutatud kaupade klassifitseerimist.
               
            
                  (2)
               
               
                  Määrusega (EMÜ) nr 2658/87 on kehtestatud kombineeritud nomenklatuuri klassifitseerimise üldreeglid. Neid üldreegleid kohaldatakse ka kombineeritud nomenklatuuril täielikult või osaliselt põhinevate või sellele täiendavaid alajaotisi lisavate teiste nomenklatuuride suhtes, mis on kehtestatud liidu erisätetega kaubavahetust käsitlevate tariifsete või muude meetmete kohaldamiseks.
               
            
                  (3)
               
               
                  Vastavalt nimetatud üldreeglitele tuleb käesoleva määruse lisas esitatud tabeli 1. veerus kirjeldatud kaubad klassifitseerida 2. veerus esitatud CN-koodi alla, lähtuvalt tabeli 3. veerus esitatud põhjendusest.
               
            
                  (4)
               
               
                  On asjakohane sätestada, et siduvale tariifiinformatsioonile, mis on antud käesolevas määruses käsitletavate kaupade kohta, kuid mis ei ole kooskõlas käesoleva määrusega, võib siduva tariifiinformatsiooni valdaja tugineda veel teatava perioodi vältel vastavalt määruse (EL) nr 952/2013 artikli 34 lõikele 9. Kõnealuseks ajavahemikuks tuleks kehtestada kolm kuud.
               
            
                  (5)
               
               
                  Käesoleva määrusega ette nähtud meetmed on kooskõlas tolliseadustiku komitee arvamusega,
               
            ON VASTU VÕTNUD KÄESOLEVA MÄÄRUSE:
      Artikkel 1
      Lisas esitatud tabeli 1. veerus kirjeldatud kaubad klassifitseeritakse kombineeritud nomenklatuuris kõnealuse tabeli 2. veerus esitatud CN-koodi alla.
      Artikkel 2
      Siduvale tariifiinformatsioonile, mis ei ole kooskõlas käesoleva määrusega, võib määruse (EL) nr 952/2013 artikli 34 lõike 9 kohaselt tugineda veel kolm kuud pärast käesoleva määruse jõustumist.
      Artikkel 3
      Käesolev määrus jõustub kahekümnendal päeval pärast selle avaldamist Euroopa Liidu Teatajas.
      
         Käesolev määrus on tervikuna siduv ja vahetult kohaldatav kõikides liikmesriikides.
         Brüssel, 2. veebruar 2017
         
            
               Komisjoni nimel
            
            
               presidendi eest
            
            
               maksunduse ja tolliliidu peadirektoraadi
            
            
               peadirektor
            
            Stephen QUEST
         
      
      
         (1)  ELT L 269, 10.10.2013, lk 1.
      
         (2)  Nõukogu 23. juuli 1987. aasta määrus (EMÜ) nr 2658/87 tariifi- ja statistikanomenklatuuri ning ühise tollitariifistiku kohta (EÜT L 256, 7.9.1987, lk 1).
      
         LISA
         
                     Kauba kirjeldus
                  
                  
                     Klassifikatsioon
                     (CN-kood)
                  
                  
                     Põhjendus
                  
               
                     (1)
                  
                  
                     (2)
                  
                  
                     (3)
                  
               
                     Kolm eset, mis on jaemüügiks kokku pakendatud:
                     
                                 a)
                              
                              
                                 märkmik mõõtmetega umbes 8 × 14 cm, milles on umbes 75 tühja paberilehte (viimasel lehel on kontaktandmed varumärkmiku ostmiseks). Lehed on ülalt kokku liimitud ja perforeeritud, mis võimaldab üksikuid lehti välja rebida. Märkmiku tagakülg ja väike osa esiküljest on papist;
                              
                           
                                 b)
                              
                              
                                 märkmiku hoidik mõõtmetega umbes 32 × 10 cm, on valmistatud seestpoolt papiga tugevdatud lehtplastist. Märkmiku papist osa pannakse hoidiku sisselõikesse. Hoidiku saab sulgeda nii, et märkmik on kaetud. Hoidiku pealmisel osal on läbipaistev plasttasku ja elastsest tekstiilmaterjalist aas pastapliiatsi jaoks;
                              
                           
                                 c)
                              
                              
                                 umbes 10 cm pikkune peenike plastist pastapliiats, mis on pandud tekstiilmaterjalist aasa.
                              
                           (Vt fotot) (*1).
                  
                  
                     4820 10 30 
                  
                  
                     Klassifikatsioon määratakse kindlaks kombineeritud nomenklatuuri klassifitseerimise üldreegliga 1, üldreegli 3 punktiga b ja üldreegliga 6 ning CN-koodide 4820 , 4820 10  ja 4820 10 30  sõnastusega.
                     Esemed moodustavad jaekaubanduse jaoks mõeldud komplekti klassifitseerimise üldreegli 3 punkti b tähenduses. Kõige olulisem komponent on kirjapaberi lehtedest koosnev märkmik väikeste märkuste või teadete üleskirjutamiseks. Hoidik moodustab vaid ümbrise märkmiku kaitsmiseks määrdumise ja vigasaamise eest. Võttes arvesse toote objektiivseid omadusi (suurus, kujundus ja väärtus), ei ole plastist pastapliiats komplekti oluline osa. Märkmikku saab kirjutada mis tahes pliiatsiga. Seepärast on märkmik komplektile selle põhitunnuse andja.
                     Märkmik klassifitseeritakse rubriiki 4820 , kuhu kuuluvad igat liiki märkmikud ja märkmeplokid (vt harmoneeritud süsteemi selgitavad märkused, rubriik 4820 , esimene lõik, punkt 1).
                     Seega tuleb komplekt klassifitseerida CN-koodi 4820 10 30  alla kui „märkmikud, kirja- ja märkmeplokid“.
                  
               
            (*1)  Foto on üksnes illustreeriv.